జకర్తా: ఇండోనేసియా సూపర్ సిరీస్ ప్రీమియర్ టోర్నీలో భారత ఏస్ షట్లర్లు సైనా నెహ్వాల్, పీవీ సింధు ప్రీ క్వార్టర్ ఫైనల్లోకి ప్రవేశించారు. మంగళవారం జరిగిన మహిళల సింగిల్స్ తొలి రౌండ్లో ప్రపంచ 11వ ర్యాంకర్ సైనా 17-21, 21-18, 21-12తో మూడు గేమ్ల్లో ఎనిమిదో సీడ్ రచనోక్ ఇంటనొన్ (థాయ్లాండ్)పై విజయం సాధించింది. దీంతో థాయ్ షట్లర్పై నెహ్వాల్ 7-5తో తన గెలుపు రికార్డును మెరుగుపర్చుకుంది. మరో మ్యాచ్లో నాలుగో సీడ్ సింధు 21-12, 21-19తో వరుస గేముల్లో పోన్పవీ చోచువోంగ్ (థాయ్లాండ్)పై అలవోకగా నెగ్గింది. ఈ మ్యాచ్ను సింధు 33 నిమిషాల్లోనే ముగించింది. మిక్స్డ్ తొలి రౌండ్లో సుమిత్ రెడ్డి-అశ్విని పొన్నప్ప జోడీ 12-21, 9-21తో ఇర్ఫాన్ ఫదిల్హా-వెని ఆంగ్రైని (ఇండోనేసియా) ద్వయం చేతిలో పరాజయం పాలైంది. తదుపరి రెండో రౌండ్లో నిచొన్ జిందాపోల్తో సైనా పోటీపడనుండగా.. బెవెన్ జంగ్ (అమెరికా)తో సింధు తలపడనుంది. పురుషుల సింగిల్స్లో కిడాంబి శ్రీకాంత్, సాయి ప్రణీత్ మ్యాచ్లు బుధవారం జరగనున్నాయి.సైనా కష్టంగా: సైనాకు 53 నిమిషాల పోరులో ప్రత్యర్థి నుంచి  గట్టిపోటీ ఎదురైంది. తొలి గేమ్ ఆరంభంలో మూడుసార్లు టోర్నీ విజేత సైనా 10-4తో ఆధిక్యంలో నిలిచింది. అయితే బ్రేక్ తర్వాత పుంజుకున్న రచనోక్ 14-14తో స్కోర్లు సమం చేసింది. అదే జోరులో ఆమె 21-17తో గేమ్ దక్కించుకుంది. రెండో గేమ్లో నెహ్వాల్ విరామ సమయానికి 12-7 ఆధిక్యంలో నిలిచింది. థాయ్ షట్లర్ మరోసారి 16-16తో స్కోర్లు సమం చేసింది. అయితే పట్టువదలకుండా పోరాడిన సైనా 21-18తో గేమ్ దక్కించుకుని మ్యాచ్లో నిలిచింది. నిర్ణాయక మూడో గేమ్లోనూ భారత షట్లర్కు ఎదురులేకుండా పోయింది. సైనా ప్రత్యర్థికి మరో చాన్స్ ఇవ్వకుండా గేమ్తో పాటు మ్యాచ్నూ కైవసం చేసుకుంది.
jakarta: indonesia super siries premier torneelo bhaarata yes shatlarlu saina nehwal, pv sindhu pree quarter fainalloki pravesinchaaru. mangalavaaram jarigina mahilala synglis toli roundlo prapancha 11va ranker saina 17-21, 21-18, 21-12thoo moodu gamello enimido seed rachanok intanon (thayland)pai vijayam saadhinchindi. deentho thaay shatlarpai nehwal 7-5thoo tana gelupu rikaardunu meruguparchukundi. maro matchlo naalugo seed sindhu 21-12, 21-19thoo varusa gemullo ponpavi chochuvong (thayland)pai alavokagaa neggindi. ee myaachnu sindhu 33 nimishaallone muginchindi. mixed toli roundlo sumit reddi-ashwini ponnappa jody 12-21, 9-21thoo irfan fadilha-veni aangraini (indonesia) dvayam chetilo parajayam paalaindi. tadupari rendo roundlo nichon jindapoltho saina potipadanundagaa.. beven jang (america)thoo sindhu talapadanundi. purushula synglislo kidambi srikant, saayi praneet myachlu budhavaaram jaraganunnayi.saina kashtamgaa: sainaku 53 nimishaala porulo pratyarthi nunchi  gattipoty eduraindi. toli game aarambhamlo moodusaarlu torney vijeta saina 10-4thoo aadhikyamlo nilichindi. ayithe breake tarvaata punjukunna rachanok 14-14thoo scorlu samam chesindi. adhe jorulo aame 21-17thoo game dakkinchukundi. rendo gemlo nehwal virama samayaniki 12-7 aadhikyamlo nilichindi. thaay shatlar marosari 16-16thoo scorlu samam chesindi. ayithe pattuvadalakundaa poraadina saina 21-18thoo game dakkinchukuni matchlo nilichindi. nirnaayaka moodo gemlonu bhaarata shatlarku edurulekunda poyindi. saina pratyarthiki maro chans ivvakunda gemto paatu myaachnuu kaivasam chesukundi.